**ՈՐՈՇՈՒՄ**

**Կատարողական վարույթը կասեցնելու մասին**

08.04.2016թ. ք.Երևան

ՀՀ ԱՆ ԴԱՀԿ ԱԾ Երևան քաղաքի Շենգավիթ բաժնի ավագ հարկադիր կատարող արդարադատության մայոր Ս.Հակոբյանս ուսումնասիրելով 15․09.2015թ.-ին վերսկսված թիվ 01377769 կատարողական վարույթի նյութերը

**ՊԱՐԶԵՑԻ**

Երևան քաղաքի Շենգավիթ վարչական շրջանի ընդհանուր իրավասության դատարանների կողմից 14․03․2014թ․-ին տրված թիվ ԵԿԴ/1311/02/13 կատարողական թերթի համաձայն պետք է Վարդիթեր Նորիկի Վարդանյանից և Վանիկ Գևորգի Մադոյանից հօգուտ Բորիս Հմայակի Մխիթարյանի բռնագանձել 5.500.000 /հինգ միլիոն հինգ հարյուր հազար/ դրամ որպես փոխառության գումար և ՀՀ ԿԲ կողմից սահմանված բանկային տոկոսի հաշվարկային դրույքաչափով 5.500.000 /հինգ միլիոն հինգ հարյուր հազար/ դրամի վրա հաշվարկված տոկոսները` սկսած 13.10.2013թ.-ից մինչև պարտավորության փաստացի կատարման օրը:

Պահանջատերը ՀՀ ԱՆ ԴԱՀԿ ծառայություն է ներկայացրել նույն դատարանի կողմից 28.08.2015թ.-ին տրված թիվ ԵՇԴ/1221/02/15 կատարողական թերթը համաձայն որի պետք է՝ Երևանի Շենգավիթ վարչական շրջանի ընդհանուր իրավասության դատարանի 29.01.2014թ. թիվ ԵՇԴ/1311/02/13 վճռով նախատեսված՝ Վարդիթեր Վարդանյանից և Վանիկ Մադոյանից հօգուտ Բորիս Մխիթարյանի բռնագանձվող գումարի առկա պարտքը մարելու նպատակով, պարտապաններ Վարդիթեր Վարդանյանի և Վանիկ Մադոյանի բաժինների վրա բռնագանձում կատարելու համար, Երևան քաղաքի Ս. Տարոնցի 26 շենքի թիվ 21 հասցեի անշարժ գույքը հրապարակային սակարկությունների միջոցով վաճառել՝ վաճառքից ստացված գումարը բաշխելով նույն անշարժ գույքի սեփականության մասնակիցներ Ալվարդ, Արթուր, Ալվինա, Եվգենյա և Էդուարդ Մադոյանների միջև՝ նրանց բաժիններին համաչափ՝ Վարդիթեր Վարդանյանին և Վանիկ Մադոյանին հասանելիքը ուղղելով ԵՇԴ/1221/02/14 վճռի կատարմանը։

Կատարողական գործողությունների ընթացքում արգելանք է դրվել Երևան քաղաքի Ս. Տարոնցի 26 շենքի թիվ 21 հասցեի անշարժ գույքի վրա, որը <<Բեսթ Ռեալթի>> ՍՊԸ-ի կողմից գնահատվել է 22.500.000 ՀՀ դրամ: Երևան քաղաքի Ս. Տարոնցի 26 շենքի թիվ 21 հասցեի անշարժ գույքը հրապարակային սակարկության ներկայացնելիս 2/8 մասի արժեքը նվազագույն աշխատավարձի հազարապատիկից ավելիի չափով բավարար չէ պահանջատիրոջ պահանջները բավարարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով.**

**ՈՐՈՇԵՑԻ**

**Կասեցնել**  15․09.2015թ.-ին վերսկսված թիվ 01377769 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

**Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում:**

**Որոշման պատճեն ուղարկել կողմերին:**

**Որոշումը կարող է բողոքարկվել ՀՀ վարչական դատարան կամ վերադասության կարգով որոշումը ստանալու օրվանից 10 օրվա ընթացքում:**

**ԱՎԱԳ ՀԱՐԿԱԴԻՐ ԿԱՏԱՐՈՂ` Ս.ՀԱԿՈԲՅԱՆ**